Tallinnas Viru hotelli 23. korrusel avati 13. jaanuaril KGB endistes ruumides muuseum, kus saab ülevaate nõukogude julgeolekuorgani tegevusest hotelli külaliste jälgimisel.  Hotelli viimasel, seni suletud 23. korrusel avatavasse muuseumi pääseb ainult 25 inimest korraga elavas järjekorras hotelli fuajee kaudu. Muuseumisse pääseb ainult koos giidiga, teatas Sokos Hotel Viru kommunikatsioonijuht Peep Ehasalu BNS-ile.